La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 8 de setembre de 2017 que van dels números 406/2017 al 412/2017.
També s'informa de les esmenes documentals rebudes en relació amb els expedients oberts davant la Comissió, en concret respecte les Reclamacions 384/2017, 380/2017, 342/2017 i 306/2017.
Es comenta que la reclamació rebuda, que s'ha registrat amb el número 411/2017 serà tramitada com a incidents d'execució de les corresponent resolució, atès que no es tracta d'un nou expedient sinó d'incidències produïdes en l'execució de resolució ja aprovada per la Comissió i així es notificarà a la persona reclamant.
El senyor Josep Mir comenta les properes convocatòries de mediacions que estan previstes per les properes dues setmanes, procediments en els quals, ell ha estat designat persona mediadora i el senyor Manuel Ibarz comenta l'estat de tramitació de les reclamacions que es tramiten mitjançant procediment de mediació en els quals l'administració reclamada és l'Ajuntament de Lleida.
La presidenta pregunta a la resta de membres del Ple si han pogut consultar els esborranys de les actes corresponents a les sessions vint-i-setena, vint-i-vuitena i vint-i-novena, dels dies 26 de juliol, 9 d'agost i 1 de setembre, respectivament.
La senyora Elisabet Samarra proposa una esmena a l'esborrany de l'acta de la sessió del dia 1 de setembre que serà incorporada en el text definitiu.
Proposta de resolució de desestimació de la Reclamació 259/2017
La senyora Elisabet Samarra, ponent de la Reclamació 259/2017 exposa els principals elements de tramitació que s'han plantejat en relació amb aquesta Proposta que ja va ser objecte d'anàlisi de la sessió del Ple de la setmana passada.
Es comenten les al·legacions que s'han rebut aquests darrers dies per part de les terceres persones afectades, els noms de les quals la persona reclamant sol·licita tenir accés i les principals modificacions incorporades al text que va ser objecte de debat al Ple de la setmana passada.
El senyor Josep Mir formula esmenes en relació amb els antecedents de la Proposta, que seran introduïdes per la ponent al text definitiu de la resolució.
La ponent precisa que cal notificar a totes les terceres persones afectades a les quals s'ha fet trasllat de la reclamació.
Proposta de resolució de finalització de la Reclamació 293/2017 per pèrdua d'objecte
La senyora Elisabet Samarra, ponent de la Reclamació 293/2017, relaciona els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació, atès que l'administració, l'Ajuntament de Blanes, ha lliurat a la persona reclamant la informació reclamada.
Proposta de resolució de desestimació de la Reclamació 301/2017
La senyora Elisabet Samarra, ponent d'aquesta Proposta de resolució, relaciona els elements més destacats d'aquest procediment plantejat contra l'Ajuntament de La Llagosta que duen a la desestimació de la reclamació plantejada davant la Comissió atès que la informació que es reclama no ha estat prèviament elaborada per l'administració reclamada.
Proposta de resolució de desestimació de la Reclamació 302/2017
La senyora Elisabet Samarra, ponent de la Reclamació 302/2017, interposada contra l'Ajuntament de La Llagosta exposa els elements principals que planteja aquest procediment que duen a la desestimació de la reclamació d'accés a instruments de planejament urbanístic atès que la sol·licitud d'accés ja havia estat resolta per l'administració abans de la reclamació davant la Comissió.
Es debaten diferents elements de la tramitació d'aquest procediment i el senyor Josep Mir formula algunes precisions a la Proposta que seran introduïdes per la ponent en l'elaboració del text definitiu.
Proposta de resolució d'inadmissió de la Reclamació 335/2017
El senyor Josep Mir, ponent d'aquesta Proposta de resolució, exposa els elements més destacats d'aquesta reclamació interposada contra la Confraria de pescadors de Blanes que s'inadmet atès que la informació reclamada no es relativa a l'exercici de les funcions públiques que corresponen a aquesta corporació de dret públic.
Es debat per part de la resta de membres del Ple la concurrència de la causa d'inadmissió sense que es formulin consideracions en relació amb el text de la Proposta de resolució.
Proposta de resolució d'estimació parcial de la Reclamació 336/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment interposat contra l'Ajuntament de Gavà que es resol amb l'estimació parcial del dret d'accés a la informació relativa a la llista dels projectes per als quals es demana subvenció del PUOSC.
Proposta de resolució de d'inamissió de la Reclamació 347/2017
El senyor Josep Mir, exposa la fonamentació de la Proposta d'inadmissió de la reclamació interposada contra el Consell Comarcal del Barcelonès.
Es comenten diferents aspectes de l'objecte de la reclamació per part de tots els membres del Ple, sense que el debat doni lloc a la formulació d'esmenes al text proposat.
Proposta de resolució d'estimació de la Reclamació 356/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment interposat contra l'Ajuntament d'Argelaguer en relació amb l'accés a l'Inventari municipal de béns.
Es formula una esmena de caràcter tècnic als antecedents per part de la senyora Elisabet Samarra que serà incorporada pel ponent en el text definitiu de la resolució.
Proposta de resolució de desestimació de la Reclamació 358/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment interposat contra el Departament de Salut de la Generalitat de Catalunya a diferència de les altres reclamacions que amb identitat d'objecte ja han estat resolts per la Comissió.
S'incorpora per unanimitat dels presents l'anàlisi de dues Propostes de resolució a l'ordre del dia, a les qual corresponent respectivament el punt onzè i dotze de la sessió.
Proposta de resolució d'inadmissió de la Reclamació 383/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment en què la reclamació és interposada de forma prematura davant la Comissió i la pretensió de la persona reclamant no és l'obtenció d'informació pública sinó una consulta jurídica plantejada a l'Ajuntament de Torroja del Priorat, elements que duen a la inadmissió de la reclamació.
La senyora Elisabet Samarra, formula una esmena relativa als antecedents del text de la Proposta que serà introduïda pel ponent en el text definitiu.
Proposta de resolució d'inadmissió de la Reclamació 387/2017
El senyor Josep Mir, ponent d'aquesta Proposta de resolució, exposa els elements que fonamenten la inadmissió d'aquesta reclamació atès que la pretensió de la persona reclamant no és obtenir informació pública sinó plantejar diverses qüestions sobre l'actuació de la Conselleria d'Ensenyament i l'Escola Vedruana de Palamós, motiu per a la inadmissió de la reclamació.
Proposta de resolució d'inadmissió de la Reclamació 390/2017
El senyor Josep Mir, ponent d'aquesta Proposta de resolució, exposa la fonamentació del text proposat atès que la persona reclamant sol·licita diferents actuacions de l'Ajuntament dels Omellons, sense que cap d'aquestes sigui el subministrament d'informació pública, motiu pel qual es proposa la inadmissió de la reclamació.
La senyora Elisabet Samarra formula una esmena al text de la Proposta que s'introduirà pel ponent en el text definitiu de la resolució.
Projecte de conveni de col·laboració amb el Síndic de Greuges
S'analitza el Projecte de conveni de col·laboració amb el Síndic pel qual aquest darrer atribueix a la Comissió la competència per a resoldre les reclamacions que es presentin contra el Síndic en matèria d'accés a la informació, la subscripció del qual va ser proposada pel Síndic de Greuges.
La presidenta de la Comissió, la senyora Elisabet Samarra, exposa les actuacions que s'han dut a terme fins ara amb el Síndic de Greuges i el Departament als efectes de consensuar el text del Projecte de conveni i les modificacions introduïdes a fi d'adaptar-lo al Reglament de la Comissió, així com el procediment que cal dur a continuació perquè el conveni es pugui signar properament, que requereix l'informe de l'Assessoria Jurídica del Departament i del Registre de convenis de col·laboració i cooperació, així com la posterior inscripció al Registre i la seva publicació.
La presidenta de la Comissió, la senyora Elisabet Samarra, informa que ha finalitzat a finals de mes d'agost l'estada en pràctiques d'un estudiant de Grau en Dret que s'ha desenvolupat de forma molt satisfactòria i que es preveu la propera incorporació dels dos tècnics de suport, lletrats, a la Comissió per al proper 2 d'octubre.
La presidenta de la Comissió informa també a la resta de membres del Ple que s'ha rebut l'Estudi de dimensionament de la Comissió de Garantia del Dret d'Accés a la Informació Pública (GAIP) emès per la Direcció General de la Funció Pública en el qual s'analitzen les necessitats de dimensionament de la Comissió i que s'iniciaran les actuacions amb la Direcció de Serveis a fi de poder definir i dotar la Comissió de les places que han estat identificades com a necessàries de conformitat amb les funcions atribuïdes i la càrrega de treball que correspon a la Comissió.
La presidenta, en relació amb la designació d'un nou representant de la GAIP al Ple de la Comissió Nacional d'Accés, Avaluació i Tria Documental (CNAATD), proposa que correspongui a la secretària tècnica de la Comissió i que així es notifiqui al president de la CNAATD.